Suresh 143 Views
కెర్బర్‌ విజయం
న్యూయార్క్‌: యుఎస్‌ ఓపెన్‌లో మహిళల సింగిల్స్‌లో కొత్త చాంపియన్‌ అవతరించింది.కాగా రెండవ సీడ్‌ ఎంజెలిక్‌ కెర్బర్‌(జర్మనీ),పదవ సీడ్‌ కరోలినా ప్లిస్కోవా(చెక్‌ రిపబ్లిక్‌)పై నెగ్గి యుఎస్‌ ఓపెన్‌ టైటిల్‌ సాధించింది.దీంతో గత సంవత్సరం మాదిరిగానే యుఎస్‌ ఓపెన్‌లో కొత్త చాంపియన్‌ అవతరించి నట్లైంది. చివరిసారిగా 1996లో స్టెఫీగ్రాఫ్‌ తరువాత యుఎస్‌ ఓపెన్‌ నెగ్గిన జర్మనీ ప్లేయర్‌గా కెర్బర్‌ నిలిచింది. భారత కాలమానం ప్రకారంఆదివారం ఉదయం జరిగిన ఫైనల్లో నెంబర్‌ వన్‌ ర్యాంకర్‌ కెర్బర్‌ 6-3,3-6,6-4 తేడాతో చెక్‌ రిపబ్లిక్‌ భామ ప్లిస్కోవాపై విజయాన్ని సాధించింది.కాగా ఈ ఏడాది తొలి గ్రాండ్‌ స్లామ్‌ ఆస్రే ్టలియా ఓపెన్‌లో నెగ్గిన కెర్బర్‌ ఫ్రెంచ్‌ ఓపెన్‌లో తొలి రౌండ్‌లోనే ఇంటిదారి పట్టడంతో ఆమెను ఎవరూ సీరియస్‌గా తీసుకోలేదు.ఆ తరువాత కసితో వింబుల్డన్‌లో మెరుగైన ఆట తీరుతో రన్నరఫ్‌గా నిలిచి తన అభిమానుల్లో కెర్బర్‌ ఆశ రేకెత్తించింది.తాజాగా యుఎస్‌ ఓపెన్‌లో టాప్‌ ప్లేయర్స్‌ను బొల్తా కొట్టిస్తూ ఫైనల్‌ చేరి సెమీఫైనల్లో డిపెండింగ్‌ చాంపియన్‌ సెరెనాను ఓడించిన ప్లిస్కోవా మూడు సెట్ల పోరులో తన సత్తా ఏమిటో చూపించింది. కాగా ప్లిసోవా 17 అనవసర తప్పిదాలు చేసి తొలి సెట్‌ను కోల్పోయింది.అయినా రెండవ సెట్లో 17 విన్నర్లు సంధించి 6-4తో సెట్‌ గెలవడంతో మూడవ సెట్‌కు వెళ్లింది.మూడవ సెట్లో తక్కువ తప్పిదాలు చేసిన కెర్బర్‌ 4-4తో ఉన్న దశలో ప్రత్యర్థికి అవకాశం ఇవ్వకుండా రెండు పాయింట్లు గెలిచి సెట్‌తో పాటు మ్యాచ్‌ నెగ్గింది.